[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000005", "text": "Dod o hyd i Gwrs"}, {"text_idx": "#000015", "text": "Rhai o ddisgyblion Bl 8 Ysgol Dyffryn Ogwen, Bethesda yn creu poster sy\u2019n dangos eu barn arb eth yw buddion economaidd, cymdeithasol, amgylcheddol a diwylliannol ynni cymunedol.Cafodd adnodd addysgiadol newydd am ynni cymunedol ei dreialu ymysg myfyrwyr Ysgol Dyffryn Ogwen, Bethesda Dydd Mercher y 12fed o Orffennaf. Datblygwyd y nofel graffig \u2018Tic-Toc: Nofel graffig am ynni, perchnogaeth a chymuned\u2019 gan Sioned Ha\u0302f ac Angharad Penrhyn Jones, yn rhan o broject i godi ymwybyddiaeth am y sector ynni cymunedol yng Nghymru. Mae\u2019r nofel graffig ar-lein yma yn dilyn trywydd Gwenno, y prif gymeriad, wrth iddi gwestiynu\u2019r system ynni presennol a darganfod potensial ynni cymunedol i gyfrannu tuag at ddyfodol cynaliadwy hirdymor."}, {"text_idx": "#000020", "text": "Mae'r nofel graffig \u2018Tic-Toc: Nofel graffig am ynni, perchnogaeth a chymuned\u2019 ar gael ar-lein.\u201cMae hwn yn broject pwysig iawn i ni yn yr ysgol. Braf yw cael adnodd o\u2019r fath sydd yn ein cynorthwyo i gyflwyno a thrafod ynni adnewyddadwy cymunedol. Mae\u2019n gre\u0302t bod ein disgyblion yn cael y cyfle i ddarllen stori ar ffurf nofel graffig, sydd yn ffurf dweud stori wych i bob oedran, ac yna cael trafodaeth am faterion i wneud a\u0302 pherchnogaeth a chreu ynni gla\u0302n lleol er budd y gymuned. Mae hefyd yn ddelfrydol i ni, oherwydd bod yna broject ynni cymunedol, Ynni Ogwen, yn ein pentref, felly mae\u2019n wych gallu pontio gyda\u2019r project arloesol hwn.\u201d"}]